ડ્રગ માફિયાઓ જેમ વાયરસ ફેલાવી હડકંપ મચાવે છે અને પછી દવાની શોધ કરી લોકોની સાંત્વના લે છે અને સાથે સાથે અઢળક રૃપિયા મેળવી પોતાની મેલી મુરાદ પૂરી કરે છે તેમ ધર્મ-માફિયાઓ પણ પોતાનું વર્ચસ્વ રાખવા પોતાના અનુયાયીઓને નિમ્ન કક્ષાની સમસ્યાઓમાં ઉલઝાવી એક બીજાના વિરુદ્ધ પ્રેરે છે. બર્ડફ્લૂની જેમ ફેલાતી ધર્માન્ધતાધર્મની ઘોર ખોદી રહી છે. ધર્મવાણી વિલાસનું નહિ ધારણ કરવાનું નામ છે. તે શું ધારણ કરવા માગે છે. ધર્મસત્ય ધારણ કરવાની, પ્રેમ ધારણ કરવાની, સંસ્કાર અને નિખાલસતા ધારણ કરવાની શીખ આપે છે. સંયમ ધર્મનો આત્મા છે. તેને ધારણ કર્યા વગર ઈશ્વરનું સામીપ્ય પ્રાપ્ત કરવું અસંભવ છે. સંયમી વ્યક્તિ ભય રહિત અને લોભ રહિત હોય છે. દુર્ભાગ્યવશ આપણા દેશમાં લોકો ધર્મના નામે અધર્મ આચરી રહ્યા છે. આપણે જે યુગમાં જીવી રહ્યા છીએ તે ભૌતિકવાદી અને દંભની પરાકાષ્ઠાનો યુગ છે. અલ્લામા ઇક્બાલ રહ. એ કહ્યું છે,